R O M Â N I A
JUDEȚUL PRAHOVA
COMUNA BUCOV
PRIMAR
                                       DISPOZIȚIA Nr.143/28.07.2026
privind aprobarea Procedurii de ocupare prin transfer la cerere a funcțiilor publice vacante din cadrul aparatului de specialitate al Primarului comunei Bucov
Primarul comunei Bucov, județul Prahova,
Având în vedere:
· Referatul de necesitate nr 17056/28.07.2026 întocmit de consilier resurse umane Dima Elena Laura ,Referatul de aprobare nr. 17057/28.07.2026 privind necesitatea aprobării unei proceduri interne pentru ocuparea prin transfer la cerere a funcțiilor publice vacante; 
· necesitatea asigurării transparenței, egalității de șanse și respectării principiilor care guvernează funcția publică; 
· În conformitate cu art. 502 alin. (1) lit. c), art. 506 și art. 507 din OUG nr. 57/2019, referitoare la transferul funcționarilor publici și mobilitatea în funcția publică;
· principiile prevăzute la art. 373 din Codul administrativ privind exercitarea funcției publice.
În temeiul art. 155 alin. (1) lit. e), alin. (5) lit. e) și art. 196 alin. (1) lit. b) din OUG nr. 57/2019 privind Codul administrativ,
DISPUNE:
Art.1
Se aprobă Procedura privind ocuparea prin transfer la cerere a funcțiilor publice vacante din cadrul aparatului de specialitate al Primarului comunei Bucov, prevăzută în Anexa nr. 1, care face parte integrantă din prezenta dispoziție.




Art.2
Compartimentul Resurse Umane va aplica prevederile procedurii ori de câte ori se inițiază ocuparea unei funcții publice vacante prin transfer la cerere, cu respectarea dispozițiilor legale în vigoare.
Art.3
Compartimentul Relații cu Publicul și Compartimentul Informatic vor asigura publicarea anunțurilor privind ocuparea funcțiilor publice vacante prin transfer la cerere, în condițiile legii și ale procedurii aprobate.
Art.4
Compartimentele din cadrul aparatului de specialitate al Primarului comunei Bucov vor duce la îndeplinire prevederile prezentei dispoziții.
Art.5
Secretarul General al Comunei Bucov va comunica prezenta dispoziție persoanelor și compartimentelor interesate.

                                                         SECRETAR GENERAL

